Han kom fra stillingen som distriktslege i Tolga, og var fylkeslege i Hedmark fra 1934 til etter 1953, da han fortsatt satt i stillingen. Lunde var spesialist på tuberkulose og var primus motor bak etableringen av sykehuset i Tolga i 1930 med egen tuberkuloseavdeling. Han var en pioner i arbeidet for de psykisk utviklingshemmede og ble på 1950-tallet regnet som «en autoritet på åndsvakevernets område».